Up-503/21
Natisni
Opravilna št.:
Up-503/21
Datum odločitve:
27. 9. 2021
ECLI:
ECLI:SI:USRS:2021:Up.503.21
Akt:
Ustavna pritožba zoper sklep Vrhovnega sodišča št. X DoR 70/2020 z dne 3. 6. 2020 in zoper sodbo Upravnega sodišča, Oddelka v Novi Gorici, št. III U 92/2017 z dne 6. 12. 2019 v zvezi z odločbo Ministra za pravosodje št. 705-654/2016 z dne 8. 3. 2017
Izrek:
Ustavna pritožba zoper sklep Vrhovnega sodišča št. X DoR 70/2020 z dne 3. 6. 2020 in zoper sodbo Upravnega sodišča, Oddelka v Novi Gorici, št. III U 92/2017 z dne 6. 12. 2019 v zvezi z odločbo Ministra za pravosodje št. 705-654/2016 z dne 8. 3. 2017 se zavrže.
Pritožnik sam nosi svoje stroške postopka z ustavno pritožbo.
Evidenčni stavek:
Ustavno sodišče zavrže prepozno vloženo ustavno pritožbo.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.4.14.3 - Ustavno sodstvo - Postopek - Stroški - Stroški postopka.
Pravna podlaga:
Člen 34.1, 49.1, 55.b.1.4, Zakon o Ustavnem sodišču [ZUstS]
Vrsta zadeve:
ustavna pritožba
Vrsta akta:
posamični akt
Vlagatelj:
Dragan Jerković, Koper
Datum vloge:
7. 6. 2021
Vrsta odločitve:
sklep
Vrsta rešitve:
zavrženje
Dokument:
US32938
Dokument v PDF obliki:
Up-503-21.pdf
105 KB
Prenesite datoteko
Up-503/21-9
27. 9. 2021
SKLEP
Senat Ustavnega sodišča
je v postopku za preizkus ustavne pritožbe
,
ki jo je vložil
Dragan Jerković
,
Koper
,
ki ga zastopata Andrej Pipuš in Peter Prus Pipuš, odvetnika v Mariboru, na seji 27. septembra 2021
sklenil
:
1. Ustavna pritožba zoper sklep Vrhovnega sodišča št. X DoR 70/2020 z dne 3. 6. 2020 in zoper sodbo Upravnega sodišča, Oddelka v Novi Gorici, št. III U 92/2017 z dne 6. 12. 2019 v zvezi z odločbo Ministra za pravosodje št. 705-654/2016 z dne 8. 3. 2017 se zavrže.
2. Pritožnik sam nosi svoje stroške postopka z ustavno pritožbo.
OBRAZLOŽITEV
1. Po prvem odstavku 52. člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20 in 92/21 – v nadaljevanju ZUstS) se ustavna pritožba vloži v 60 dneh od dneva vročitve posamičnega akta, zoper katerega je mogoča ustavna pritožba.
2. Pritožnikovemu pooblaščencu je bil izpodbijani sklep Vrhovnega sodišča (v nadaljevanju sklep) vročen 11. 6. 2020, kar dokazuje izpolnjena vročilnica, ki se nahaja v spisu Vrhovnega sodišča, ki ga je na podlagi poizvedbe pri tem sodišču v skladu s 5. členom ZUstS pridobilo Ustavno sodišče. To pomeni, da se je rok za vložitev ustavne pritožbe iztekel že 10. 8. 2020. Ustavna pritožba, ki je bila poslana Ustavnemu sodišču priporočeno po pošti 4. 6. 2021, je tako vložena prepozno.
3. V ustavni pritožbi pritožnik sicer navaja, da je sklep prejel oziroma da mu je bil vročen 2. 6. 2021. Iz spisa Vrhovnega sodišča izhaja, da je bil sklep pooblaščencu pritožnika drugič poslan na podlagi njegove prošnje. V prošnji Vrhovnemu sodišču za posredovanje sklepa je pooblaščenec navedel, da se je sklep po pošti izgubil in da je bil verjetno poslan v Ljubljano, kjer je prej posloval. Pooblaščenec je v prošnji navedel svoj novi naslov v Mariboru. Vrhovno sodišče je pooblaščencu sklep poslalo ponovno na novi naslov kot prilogo dopisa, v katerem je navedlo, da je bil sklep pravilno vročen že 11. 6. 2020, kar potrjuje podpisana vročilnica.
4. Upoštevaje vročilnico, ki kot javna listina potrjuje pravilno vročitev sklepa 11. 6. 2020, je senat Ustavnega sodišča ugotovil, da je bil sklep pritožniku vročen že tega dne. Zgolj z navedbo, da je sklep prejel oziroma da mu je bil vročen 2. 6. 2021, pritožnik namreč ne more omajati te domneve. Drugih navedb glede (ne)pravočasnosti in okoliščin vročitve sklepa pa ustavna pritožba ne vsebuje, čeprav je bil pritožnik, kot navedeno, pred vložitvijo ustavne pritožbe v dopisu, s katerim mu je Vrhovno sodišče ponovno posredovalo sklep, izrecno seznanjen, da Vrhovno sodišče razpolaga s podpisano vročilnico, ki dokazuje vročitev sklepa že 11. 6. 2020.
5. Glede na navedeno je senat Ustavnega sodišča ustavno pritožbo kot prepozno zavrgel (1. točka izreka).
6. V postopku pred Ustavnim sodiščem nosi vsak udeleženec svoje stroške, če Ustavno sodišče ne odloči drugače. Senat Ustavnega sodišča je odločil, kot izhaja iz 2. točke izreka.
7. Senat Ustavnega sodišča je sprejel ta sklep na podlagi četrte alineje prvega odstavka 55.b člena in prvega odstavka 34. člena v zvezi s prvim odstavkom 49. člena ZUstS
ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20)
v sestavi: predsednica senata dr. Špelca Mežnar ter člana dr. Matej Accetto in dr. Rok Čeferin.
Sklep je sprejel soglasno.
dr. Špelca Mežnar
Predsednica senata